CELEX: 32021D0839
Language: sl
Date: 2021-05-20 00:00:00
Title: Sklep Sveta (EU) 2021/839 z dne 20. maja 2021 o stališču, ki se v imenu Evropske unije zastopa v regionalnem usmerjevalnem odboru prometne skupnosti glede nekaterih upravnih in kadrovskih zadev prometne skupnosti

26.5.2021   
               
               
                  SL
               
               
                  Uradni list Evropske unije
               
               
                  L 185/27
               
            
         SKLEP SVETA (EU) 2021/839
         z dne 20. maja 2021
         o stališču, ki se v imenu Evropske unije zastopa v regionalnem usmerjevalnem odboru prometne skupnosti glede nekaterih upravnih in kadrovskih zadev prometne skupnosti
         SVET EVROPSKE UNIJE JE –
         ob upoštevanju Pogodbe o delovanju Evropske unije ter zlasti člena 91 in člena 100(2) v povezavi s členom 218(9) Pogodbe,
         ob upoštevanju predloga Evropske komisije,
         ob upoštevanju naslednjega:
         
                     (1)
                  
                  
                     Pogodba o ustanovitvi prometne skupnosti (v nadaljnjem besedilu: Pogodba) je bila v imenu Unije odobrena 4. marca 2019 s Sklepom Sveta (EU) 2019/392 (1), začela pa je veljati 1. maja 2019.
                  
               
                     (2)
                  
                  
                     Za upravljanje Pogodbe in njeno pravilno izvajanje je bil s Pogodbo ustanovljen regionalni usmerjevalni odbor. Pogodba zahteva od regionalnega usmerjevalnega odbora, da sprejme pravila o delovnih pogojih osebja stalnega sekretariata prometne skupnosti in sklep o določitvi postopka za izvrševanje proračuna.
                  
               
                     (3)
                  
                  
                     Regionalni usmerjevalni odbor bo v kratkem sprejel sklepe o povračilu stroškov oseb, ki niso zaposlene v stalnem sekretariatu prometne skupnosti in ki so vabljene k sodelovanju na sestankih prometne skupnosti, povračilu potnih stroškov in stroškov selitve osebja stalnega sekretariata prometne skupnosti ob nastopu in prenehanju zaposlitve in prispevku prometne skupnosti za zdravstveno zavarovanje, zavarovanje za primer brezposelnosti, pokojninsko in invalidsko zavarovanje za osebje stalnega sekretariata prometne skupnosti.
                  
               
                     (4)
                  
                  
                     Primerno je določiti stališče, ki se v imenu Unije zastopa v regionalnem usmerjevalnem odboru, saj so taki sklepi potrebni za dobro delovanje stalnega sekretariata prometne skupnosti in bodo zavezujoči za Unijo –
                  
               SPREJEL NASLEDNJI SKLEP:
         
            Člen 1
            
               1.   Stališče, ki se v imenu Unije zastopa v regionalnem usmerjevalnem odboru, ustanovljenem s Pogodbo o ustanovitvi prometne skupnosti, v zvezi s pravili glede naslednjih zadev temelji na ustreznih osnutkih sklepov regionalnega usmerjevalnega odbora (2):
               
                           (a)
                        
                        
                           povračila stroškov oseb, ki niso zaposlene v stalnem sekretariatu prometne skupnosti in ki so vabljene k sodelovanju na sestankih prometne skupnosti;
                        
                     
                           (b)
                        
                        
                           povračila potnih stroškov in stroškov selitve osebja stalnega sekretariata prometne skupnosti ob nastopu in prenehanju zaposlitve ter
                        
                     
                           (c)
                        
                        
                           prispevka prometne skupnosti za zdravstveno zavarovanje, zavarovanje za primer brezposelnosti, pokojninsko in invalidsko zavarovanje za osebje stalnega sekretariata prometne skupnosti.
                        
                     
            
               2.   Predstavniki Unije v regionalnem usmerjevalnem odboru se lahko o manjših spremembah osnutkov sklepov iz odstavka 1 dogovorijo brez nadaljnjega sklepa Sveta.
            
         
         
            Člen 2
            Ta sklep začne veljati na dan sprejetja.
         
         
            V Bruslju, 20. maja 2021
            
               
                  Za Svet
               
               
                  Predsednik
               
               A. SANTOS SILVA
            
         
         
            (1)  Sklep Sveta (EU) 2019/392 z dne 4. marca 2019 o sklenitvi, v imenu Evropske unije, Pogodbe o ustanovitvi prometne skupnosti (UL L 71, 13.3.2019, str. 1).
         
            (2)  Glejte dokument ST 8040/21 na http://register.consilium.europa.eu.